CELEX: 32013R1047
Language: el
Date: 2013-08-21 00:00:00
Title: Κατ’ εξουσιοδότηση κανονισμός (ΕΕ) αριθ. 1047/2013 της Επιτροπής, της 21ης Αυγούστου 2013 , για την τροποποίηση του κατ’ εξουσιοδότηση κανονισμού (ΕΕ) αριθ. 114/2013 της Επιτροπής με σκοπό τη διόρθωση των μέσων ειδικών εκπομπών CO 2 το 2010 που ορίζονται για τον κατασκευαστή Piaggio  Κείμενο που παρουσιάζει ενδιαφέρον για τον ΕΟΧ

29.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 285/1
            
         ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1047/2013 ΤΗΣ ΕΠΙΤΡΟΠΉΣ
   της 21ης Αυγούστου 2013
   για την τροποποίηση του κατ’ εξουσιοδότηση κανονισμού (ΕΕ) αριθ. 114/2013 της Επιτροπής με σκοπό τη διόρθωση των μέσων ειδικών εκπομπών CO2 το 2010 που ορίζονται για τον κατασκευαστή Piaggio
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1), και ιδίως το άρθρο 11 παράγραφος 7,
   Εκτιμώντας τα ακόλουθα:
   
               (1)
            
            
               Ο κατασκευαστής ελαφρών επαγγελματικών οχημάτων, η εταιρεία Piaggio, ενημέρωσε την Επιτροπή ότι οι μέσες ειδικές εκπομπές CO2 το 2010 που ορίζονται για τον συγκεκριμένο κατασκευαστή στον κατ’ εξουσιοδότηση κανονισμό (ΕΕ) αριθ. 114/2013 της Επιτροπής, της 6ης Νοεμβρίου 2012, που συμπληρώνει τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την εφαρμογή παρέκκλισης από τους στόχους για ειδικές εκπομπές CO2 από καινούργια ελαφρά επαγγελματικά οχήματα (2), είναι ανακριβείς. Ο κατασκευαστής υπέβαλε λεπτομερή στοιχεία που αποδεικνύουν ότι οι μέσες ειδικές εκπομπές CO2 το 2010 ήταν σημαντικά υψηλότερες από την τιμή που υποδεικνύεται στον εν λόγω κανονισμό.
            
         
               (2)
            
            
               Η Επιτροπή αξιολόγησε τα στοιχεία που υποβλήθηκαν από την Piaggio και θεωρεί ότι είναι σκόπιμο να διορθωθεί η τιμή.
            
         
               (3)
            
            
               Συνεπώς ο κατ’ εξουσιοδότηση κανονισμός (ΕΕ) αριθ. 114/2013 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον κατάλογο του παραρτήματος III του κατ’ εξουσιοδότηση κανονισμού (ΕΕ) αριθ. 114/2013, τα αναγραφόμενα στη δεύτερη στήλη, με επικεφαλίδα «μέσες εκπομπές (g/km)», για τη μάρκα «Piaggio» αντικαθίσταται από την τιμή «177,00».
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Αυγούστου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 145 της 31.5.2011, σ. 1.
   
      (2)  ΕΕ L 38 της 9.2.2013, σ. 1.